ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 186.90 કરોડને પાર
12-14 વર્ષની વય જૂથ માટે 2.50 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 12,340
છેલ્લા 24 કલાકમાં 2,067 દૈનિક નવા કેસ નોંધાયા
સાજા થવાનો દર હાલમાં 98.76%
સાપ્તાહિક પોઝિટિવિટી દર 0.38%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 186.90 Cr  ને વટાવી ગયું છે. આ 2,28,31,901 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 2.50 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ ગઈકાલે એટલે કે 10મી એપ્રિલ 2022 પછી શરૂ થયું હતું. અત્યાર સુધીમાં, સાવચેતીના 2,11,000 ડોઝ આપવામાં આવ્યા હતા.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10404482
|
|
બીજો ડોઝ
|
|
10009606
|
|
સાવચેતી ડોઝ
|
|
4630405
|
|
FLWs
|
|
પ્રથમ ડોઝ
|
|
18414509
|
|
બીજો ડોઝ
|
|
17527996
|
|
સાવચેતી ડોઝ
|
|
7203573
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
25083940
|
|
|
|
બીજો ડોઝ
|
|
862840
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
57970064
|
||
|
બીજો ડોઝ
|
|
40745861
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
555342528
|
|
બીજો ડોઝ
|
|
473731551
|
|
|
|
સાવચેતી ડોઝ
|
|
46960
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
202863074
|
|
બીજો ડોઝ
|
|
187006387
|
|
|
|
સાવચેતી ડોઝ
|
|
164040
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
126823517
|
|
બીજો ડોઝ
|
|
116490199
|
|
સાવચેતી ડોઝ
|
|
13735075
|
|
સાવચેતી ડોઝ
|
|
2,57,80,053
|
|
કુલ
|
|
1,86,90,56,607
ભારતનો સક્રિય કેસલોડ ઘટીને 12,340 થયો છે. દેશના કુલ પોઝિટિવ કેસના 0.03% સક્રિય કેસ છે.
પરિણામે, ભારતનો રિકવરી રેટ 98.76% છે. છેલ્લા 24 કલાકમાં 1,547 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,13,248 છે.
છેલ્લા 24 કલાકમાં 2,067 નવા કેસ નોંધાયા છે.
છેલ્લા 24 કલાકમાં કુલ 4,21,183 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 83.29 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.38% છે અને દૈનિક સકારાત્મકતા દર 0.49% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
નવા અને નવીનીકરણીય ઉર્જા મંત્રાલય
એમએનઆરઇએ સોલર પીવી મોડ્યુલ્સ અને સોલર પીવી સેલ્સના મોડલ અને ઉત્પાદકોની માન્યતાપ્રાપ્ત યાદીના અમલીકરણ માટે અસરકારક તારીખ છ મહિના લંબાવીને 30.09.2020 કરી
નવી અને પુનઃપ્રાપ્ય ઊર્જા મંત્રાલય એ સોલર પીવી મોડ્યુલ્સ અને સોલર પીવી સેલ્સ માટે મોડેલ્સ અને ઉત્પાદકોની માન્યતાપ્રાપ્ત યાદી ના અમલ માટે અસરકારક તારીખ કોવિડ-19 રોગચાળાને કારણે લંબાવીને 30 સપ્ટેમ્બર, 2020 સુધી લંબાવવાનો આદેશ આપ્યો છે, જે અગાઉ 30 સપ્ટેમ્બર, 2020 હતી.
દેશ માટે ઊર્જા સુરક્ષા ઊભી કરવાના તથા સોલર પીવી સેલ્સ અને મોડ્યુલ્સની વિશ્વસનિયતા સુનિશ્ચિત કરવાના ઉદ્દેશ સાથે નવી અને પુનઃપ્રાપ્ય ઊર્જા મંત્રાલય એ 02.01.2019ના રોજ સોલર પીવી સેલ્સ અને મોડ્યુલ્સ માટે મોડલ્સ અને ઉત્પાદકોની માન્યતાપ્રાપ્ત યાદી ના સંબંધમાં 02.01.2019નો રોજ એક આદેશ બહાર પાડ્યો હતો, જે એએલએમએમની યાદી-1  અને એએલએમએમની યાદી-2 માં બીઆઇએસ ધારાધોરણો પૂર્ણ કરતા સોલર પીવી સેલ્સ અને મોડ્યુલ્સના ઉત્પાદન અને મોડલની યાદીમાં નોંધણી પ્રદાન કરે છે. આ વ્યવસ્થા લિસ્ટ-1 સોલર પીવી મોડલ અને ઉત્પાદકોની સૂચી બનાવવા માટે તથા લિસ્ટ-2 સોલર પીવી સેલના મોડલ અને ઉત્પાદકોની યાદી બનાવવાની દરખાસ્ત રજૂ કરે છે.
એએલએમએમ ઓર્ડર જણાવે છે કે, અમલીકરણની તારીખ પછી કેન્દ્ર સરકારની માલિકીના/સરકારી સહાયથી ચાલતા/કેન્દ્ર સરકારની પ્રમાણભૂત બિડિંગ માર્ગદ્શિકા મુજબ બિડ આઉટ થયેલા તમામ સોલર પીવી પાવર પ્રોજેક્ટ્સને આ પ્રકારનાં પ્રોજેક્ટ માટે લાગુ થયાની તારીખ પછી એએલએમએમમાં સામેલ અને માન્યતાપ્રાપ્ત ઉત્પાદકો પાસેથી સોલર પીવી સેલ અને મોડ્યુલ્સની ખરીદી કરવી પડશે.
એમએનઆરઇએ તમામ અમલીકરણ સંસ્થાઓ ને સ્પષ્ટ, આગોતરી સૂચના આપી છે, જેમાં એએલએમએમની યાદીનો અમલ થયા પછી ટેન્ડર ડોક્યુમેન્ટમાં સોલર પીવી સેલ અને મોડ્યુલ્સની ફરજિયાત ખરીદીની જરૂરિયાતના સંબંધમાં જોગવાઈ સામેલ છે.
એમએનઆરઇએ પ્રતિપાદિત કર્યું છે કે, સોલર પીવી સેલ અને મોડ્યુલ્સ ઉત્પાદકો, રિન્યૂએબલ એનર્જી  પાવર ડેવલપર્સ, અમલીકરણ સંસ્થાઓ અને આરઇ પાવરના ગ્રાહકો તથા આરઇ ક્ષેત્રને ધિરાણ કરવામાં સંકળાયેલી સૌથી વધુ મહત્ત્વપૂર્ણ બેંકો અને નાણાકીય સંસ્થાઓ સહિત તમામ ભાગીદારો સોલર પીવી સેલ્સ અને મોડ્યુલ્સ માટે માન્યતા પ્રાપ્ત મોડેલ અને ઉત્પાદકોની યાદી ના સંબંધમાં 02.01.2019ના રોજ બહાર પાડેલા આદેશોને અનુરૂપ કડક પાલન કરીને તેમની કામગીરીઓ હાથ ધરે.
GP/DS
(Visitor Counter : 149
પ્રધાનમંત્રીનું કાર્યાલય
પ્રધાનમંત્રીએ યુનિટી ઇન ક્રિએટીવીટી સ્પર્ધાના વિજેતાઓ તેમજ સહભાગીઓને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ વર્ષ 2021માં આઝાદી કા અમૃત મહોત્સવ અંતર્ગત આયોજિત સર્જનાત્મકતામાં એકતા સ્પર્ધાના વિજેતાઓને તેમજ સહભાગીઓને અભિનંદન પાઠવ્યા છે.
આ સ્પર્ધામાં દેશભરમાંથી 5 લાખથી વધુ લોકોએ ઉત્સાહપૂર્વક ભાગ લીધો હતો, જેમાંથી 272 વિજેતાઓની પસંદગી કરવામાં આવી છે. સંસ્કૃતિ મંત્રાલયે તેમને તેમની સર્જનાત્મકતા માટે પુરસ્કાર આપ્યો છે. હરીફાઈની ગ્રાન્ડ ફિનાલે દિલ્હીના નેહરુ પાર્કમાં આયોજિત કરવામાં આવી હતી.
અમૃત મહોત્સવની શ્રેણીબદ્ધ ટ્વીટ્સનો જવાબ આપતાં પ્રધાનમંત્રીએ ટ્વીટ કર્યું;
"અદ્ભુત સર્જનાત્મકતાથી ભરેલી દેશભક્તિની આ ભાવનાએ #UnityInCreativityનું નવું ઉદાહરણ સ્થાપિત કર્યું છે. જેમાં લાખો દેશવાસીઓએ જે રીતે સક્રિયપણે ભાગ લીધો, તે દરેકને પ્રેરણા આપશે. વિજેતાઓ તેમજ તમામ સહભાગીઓને ખૂબ ખૂબ અભિનંદન.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 54.38 કરોડ લોકોને રસી આપવામાં આવી
સક્રિય કેસ કુલ કેસનાં 1.20% થયા
ભારતમાં સક્રિય કેસનું ભારણ 3,85,336 થયું
સાજા થવાનો દર હાલમાં 97.46% નોંધાયો
દેશમાં અત્યાર સુધીમાં કુલ 3,13,76,015 દર્દીઓ સાજા થયા
છેલ્લા 24 કલાકમાં 37,927 દર્દીઓ સાજા થયા
છેલ્લા 24 કલાકમાં ભારતમાં 36,083 નવા કેસ નોંધાયા
સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.00% છે
દૈનિક પોઝિટિવીટી દર 1.88% પહોંચ્યો, જે છેલ્લા 20 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 49.36 કરોડ પરીક્ષણો કરવામાં આવ્યા
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાયદો અને ન્યાય મંત્રાલય
“આર્થિક છેતરપિંડીમાં નાગરિકોના હિતોની સુરક્ષા” વિષય પર એક દિવસીય વેબિનાર આયોજિત થશે
ન્યાય વિભાગના સહયોગથી 14 જુલાઈ, 2023ના રોજ સીઈઈઆરએ-એલએલએસઆઈયુ, બેંગલુરુ “આર્થિક છેતરપિંડીમાં નાગરિકોના હિતોની સુરક્ષા” વિષય પર એક દિવસીય વેબિનાર આયોજિત કરશે.
YP/GP/JD
(Visitor Counter : 110
પ્રધાનમંત્રીનું કાર્યાલય
COP26ના નિયુક્ત અધ્યક્ષ MP આદરણીય આલોક શર્માએ પ્રધાનમંત્રી સાથે મુલાકાત કરી
સંયુક્ત રાષ્ટ્રસંઘની 26મી પક્ષોની આબોહવા પરિવર્તન પરિષદ ના નિયુક્ત અધ્યક્ષ MP આદરણીય આલોક શર્માએ પ્રધાનમંત્રી શ્રી નરેન્દ્ર મોદી સાથે આજે મુલાકાત કરીને વિવિધ મુદ્દે ચર્ચા કરી હતી. COP એ સંયુક્ત રાષ્ટ્રસંઘ આબોહવા પરિવર્તન ફ્રેમવર્ક સંમેલન નું નિર્ણયકર્તા સંગઠન છે જેના 26મા સત્રનું આયોજન નવેમ્બર 2021માં UKના યજમાન સ્થાને ગ્લાસગોમાં થશે.
પ્રધાનમંત્રી અને શ્રી આલોક શર્માએ COP26 સુધીના સમયમાં ભારત અને UK વચ્ચે આબોહવા પરિવર્તનના વિવિધ મુદ્દાઓ પર પારસ્પરિક સહયોગ વિશે ચર્ચા કરી હતી. પ્રધાનમંત્રીએ પેરિસ કરાર પર ભારતની કટિબદ્ધતાનો પુનરુચ્ચાર કર્યો હતો અને COP26 પર સફળ પરિણામ માટે સર્જનાત્મક રીતે કામ કરવા પર કટિબદ્ધતા દર્શાવી હતી.
પ્રધાનમંત્રીએ ભારત અને UK વચ્ચેના સંબંધો વધુ ઘનિષ્ઠ બનાવવા માટે યુનાઇટેડ કિંગડમના પ્રધાનમંત્રી શ્રી બોરીસ જ્હોન્સન સાથે કામ કરવા માટે પણ કટિબદ્ધતા વ્યક્ત કરી હતી.
પ્રધાનમંત્રીનું કાર્યાલય
પ્રધાનમંત્રીએ બે દિવસમાં 10 લાખથી વધુ સુકન્યા સમૃદ્ધિ ખાતું ખોલવા બદલ ઈન્ડિયા પોસ્ટને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બે દિવસમાં 10 લાખથી વધુ સુકન્યા સમૃદ્ધિ ખાતું ખોલવા બદલ ઈન્ડિયા પોસ્ટને અભિનંદન પાઠવ્યા છે. તેમણે કહ્યું કે આનાથી છોકરીઓના ભવિષ્યને સુરક્ષિત કરવામાં અને તેમને સશક્તિકરણ કરવામાં મદદ મળશે.
પ્રધાનમંત્રીએ કેન્દ્રીય મંત્રી શ્રી અશ્વિની વૈષ્ણવના ટ્વીટના જવાબમાં ટ્વિટ કર્યું:
"इस बड़ी उपलब्धि के लिए @IndiaPostOffice को बहुत-बहुत बधाई! यह प्रयास देश की बेटियों के भविष्य को सुरक्षित करने के साथ उन्हें और सशक्त बनाएगा।"
YP/GP/JD
(
માનવ સંસાધન વિકાસ મંત્રાલય
કોવિડ-19ના પગલે, રાષ્ટ્રીય પરીક્ષણ એજન્સીની નેશનલ એલિજિબિલીટી કમ એન્ટ્રન્સ ટેસ્ટ  UG મે-2020 મુલતવી રાખવામાં આવી
દેશમાં ફેલાયેલી કોવિડ-19 મહામારીના કારણે માતાપિતા અને વિદ્યાર્થીઓ જે પરિસ્થિતિનો સામનો કરી રહ્યા છે તેને અનુલક્ષીને રાષ્ટ્રીય પરીક્ષણ એજન્સી  દ્વારા આગામી સમયમાં લેવાનારી NEET  મે 2020 પરીક્ષા મુલતવી રાખવામાં આવી છે. આ પરીક્ષા અગાઉના શિડ્યૂલ અનુસાર 3 મે 2020ના રોજ લેવાની હતી જે મુલતવી રાખવામાં આવી છે.
NTA દ્વારા માહિતી આપવામાં આવી હતી કે, હાલના તબક્કે આ પરીક્ષા મુલતવી રાખવામાં આવી છે અને મે 2020ના છેલ્લા સપ્તાહમાં યોજવાનો પ્રસ્તાવ મૂકવામાં આવ્યો છે. જોકે, પરિસ્થિતિનું મૂલ્યાંકન કર્યા પછી જ તેની ચોક્કસ તારીખ જાહેર કરવામાં આવશે. 27 માર્ચ 2020ના રોજ આ પરીક્ષા માટેના પ્રવેશપત્રો ઇશ્યુ કરવાના હતા જે હવે પરિસ્થિતિનું મૂલ્યાંકન કર્યા પછી 15 એપ્રિલ 2020 પછી જ ફરી ઇશ્યુ કરવામાં આવશે.
NTA દ્વારા વિદ્યાર્થીઓ અને માતાપિતાને વિનંતી કરવામાં આવી હતી કે, તેઓ પરીક્ષા અંગે કોઇપણ પ્રકારની ચિંતા ન કરે અને માતાપિતાને વિનંતી કરવામાં આવી હતી કે વિદ્યાર્થીઓ આ સમયનો પરીક્ષાની તૈયારી કરવામાં ઉપયોગ કરે અને મહત્વપૂર્ણ પરિકલ્પનાઓ પર સંપૂર્ણ ધ્યાન કેન્દ્રિત કરે તેમાં મદદરૂપ થાય જેથી અભ્યાસમાં રહેલી કોઇપણ ઉણપો તેઓ દૂર કરી શકે. NTA સતત વિદ્યાર્થીઓને તાજેતરના ફેરફારો અને માહિતીથી અવગત કરશે અને કોઇપણ ફેરફારો વિશે પૂરતા સમયમાં માહિતગાર કરવામાં આવશે.
તમામ ઉમેદવારો અને તેમના માતાપિતાને વિનંતી છે કે તેઓ તાજેતરના અપડેટ વિશે ntaneet.nic.in અને www.nta.ac.in ની મુલાકાત લેવાનું ચાલુ રાખે. તેમને નોંધણી કરાવેલા મોબાઇલ નંબર/ ઇમેઇલ આઇડી દ્વારા પર વ્યક્તિગત રીતે માહિતગાર કરવામાં આવશે. વિદ્યાર્થીઓ કોઇપણ સ્પષ્ટીકરણ માટે 8700028512, 8178359845, 9650173668, 9599676953, 8882356803 પર પણ સંપર્ક કરી શકે છે.
DS/GP
(Visitor Counter : 104
પ્રધાનમંત્રીનું કાર્યાલય
પ્રધાનમંત્રીએ પરશુરામ જયંતી પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ પરશુરામ જયંતી નિમિત્તે લોકોને શુભેચ્છા પાઠવી છે.
એક ટ્વીટમાં પ્રધાનમંત્રીએ કહ્યું;
"પરશુરામ જયંતી પર દેશવાસીઓને ખૂબ ખૂબ અભિનંદન. ભગવાન પરશુરામ દયા અને કરુણાની સાથે તેમની વીરતા અને બહાદુરી માટે આદરણીય છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે રેલવે સલામતી પર ભારત અને જાપાન વચ્ચે સહકારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રેલવે સલામતી પર જાપાન સાથે સહકારકરાર  પર થયેલા હસ્તાક્ષરને મંજૂરી આપી હતી. એમઓસી પર ફેબ્રુઆરી, 2017માં હસ્તાક્ષર થયા હતા.
એમઓસી પર હસ્તાક્ષર નીચેના ક્ષેત્રોમાં સહકાર માટે સક્ષમ બનાવશેઃ
- ટ્રેક સેફ્ટી  2. રેલવે ટ્રેક સેફ્ટી સાથે સંબંધિત લેટેસ્ટ ટેકનોલોજી  3. રોલિંગ સ્ટોક સેફ્ટી  4. અકસ્માતના કારણોના વિશ્લેષણ પર આધારિત મોટા રેલવે અકસ્માતોના નિવારણ માટે વિચારણા સાથે આ એમઓસીના સ્કોપની અંદર બંને પક્ષો દ્વારા સંયુક્તપણે નિર્ધારિત અન્ય કોઈ પણ પ્રસ્તુત રેલવે સલામતીની બાબતનો સંયુક્તપણે નિર્ણય. આ એમઓસી ભારતીય રેલવે માટે રેલવે સેક્ટરમાં લેટેસ્ટ ડેવલપમેન્ટ અને નોલેજનું આદાનપ્રદાન અને વહેંચણી કરશે. આ એમઓસી હેઠળ સહકારમાં સંકળાયેલ હશેઃ
અ. નિષ્ણાતોનું આદાનપ્રદાન
બ. જાપાનમાં મુખ્ય સ્ટાફની તાલીમ
ક. માહિતી અને શ્રેષ્ઠ પદ્ધતિઓની વહેંચણી
ડ. અન્ય સંસ્થાઓ, કંપનીઓ અને મંત્રાલયોની સહભાગીતા સુનિશ્ચિત કરવી, જેમાં જાપાનની નેશનલ ટ્રાફિક સેફ્ટી એન્ડ એન્વાયર્મેન્ટલ લેબોરેટરીનું ભારત સરકારના રેલવે મંત્રાલયના રિસર્ચ ડિઝાઇન એન્ડ સ્ટાન્ડર્ડ્સ ઓર્ગેનાઇઝેશન માં નોંધપાત્ર પ્રદાન સામેલ છે, જે તેમના સંબંધિત રાષ્ટ્રીય કાયદા અને નિયમનોને આધિન છે, જે યોગ્ય અને સંભવિત છે.
AP/J.Khunt/TR/GP
(Visitor Counter : 62
રસાયણ અને ખાતર મંત્રાલય
ભારતમાં PCPIR એ ઔદ્યોગિક વિકાસ અને રોજગારી સર્જન માટે રોકાણ આકર્ષવામાં સારી પ્રગતિ નોંધાવી છે: કેન્દ્રીય મંત્રી શ્રી મનસુખ માંડવિયા
અત્યાર સુધીમાં રૂ. 1.83 લાખ કરોડનું રોકાણ થયું છે અને 3 લાખથી વધુ લોકોએ રોજગારી મેળવી છે: કેન્દ્રીય મંત્રી શ્રી મનસુખ માંડવિયા
નવી દિલ્હી, નવેમ્બર 29, 2018
કેન્દ્રીય રસાયણ અને ખાતર, માર્ગ વાહન-વ્યવહાર અને ધોરીમાર્ગ તથા શિપીંગ રાજ્ય મંત્રી શ્રી મનસુખભાઈ માંડવિયાએ આજે એક નિવેદનમાં માહિતી આપતા જણાવ્યું હતું કે, ભારતના પ્રધાનમંત્રી શ્રી નરેન્દ્ર મોદીના ‘મેક ઇન ઇન્ડિયા’નાં વિઝનને પગલે ચાલીને રસાયણ અને ખાતર મંત્રાલય અંતર્ગત રસાયણ અને પેટ્રોકેમિકલ વિભાગે ઔદ્યોગિક વિકાસ અને રોજગાર નિર્માણ કરવા માટે પેટ્રોલિયમ, રસાયણ અને પેટ્રોકેમિકલ ઇન્વેસ્ટમેન્ટ રીજન માં વધુ રોકાણ આકર્ષીને સારી પ્રગતિ નોંધાવી છે.
શ્રી માંડવિયાએ માહિતી આપી હતી કે ક્લસ્ટર આધારિત વિકાસ મોડલ અંતર્ગત, વિભાગે ગુજરાત, આંધ્રપ્રદેશ, ઓડિશા અને તમિલનાડુની અંદર ચાર પીસીપીઆઈઆરનું નિર્માણ કર્યું છે, જે તેમના અમલીકરણના અંતિમ તબક્કામાં છે. અમલીકરણનું કાર્ય પૂર્ણ થયા બાદ આ પીસીપીઆઈઆર પાસે અંદાજે 8 લાખ કરોડ રૂપિયાનું રોકાણ હશે અને તેઓ આશરે 40 લાખ લોકો માટે રોજગારી નિર્માણ કરે તેવી સંભાવના છે. અત્યાર સુધીમાં આ પીસીપીઆઈઆરમાં 1,83,000 કરોડ રૂપિયાનું રોકાણ થઇ ગયું છે અને ૩ લાખથી વધુ લોકોને રોજગારી પણ મળી છે.
ગુજરાતમાં પીસીપીઆઈઆરના સફળ અમલીકરણની નોંધ લેતા શ્રી માંડવિયાએ જણાવ્યું કે ઓએનજીસી પેટ્રો એડિશન્સ લિમિટેડ ને દહેજ ખાતે એક એંકર યુનિટ તરીકે સ્થાપવામાં આવ્યું છે. 170 ઔદ્યોગિક એકમોને પહેલેથી જ કાર્યાન્વિત કરી દેવામાં આવ્યા છે, જ્યારે 830 કરતા વધુ એકમો હાલ પીસીપીઆઈઆર દહેજ ખાતે અમલીકરણના તેમના વિવિધ તબક્કાઓમાં છે અને અત્યાર સુધીમાં 86,000 કરોડ રૂપિયાનું રોકાણ કરવામાં આવ્યું છે તેમજ કુલ 1,32,000 લોકો માટે રોજગારીનું નિર્માણ થયું છે.
J.Khunt/GP
(Visitor Counter : 196
ગૃહ મંત્રાલય
G20 ડીઆરઆર વર્કિંગ ગ્રૂપ મીટિંગના બીજા દિવસે ડિઝાસ્ટર રેઝિલિયન્ટ ઈન્ફ્રાસ્ટ્રક્ચર કેન્દ્રબિંદુ રહ્યું
1લી ડિઝાસ્ટર રિસ્ક રિડક્શન  વર્કિંગ ગ્રૂપ મીટિંગના બીજા દિવસે મુખ્યત્વે ડિઝાસ્ટર રિસિલિયન્ટ ઈન્ફ્રાસ્ટ્રક્ચર, ડિઝાસ્ટર રિસ્ક રિડક્શન માટે ફાઇનાન્સિંગ અને ડિઝાસ્ટર રિસ્પોન્સ, રિકવરી અને “બિલ્ડ બેટર બેટર” પર ધ્યાન કેન્દ્રિત કરવામાં આવેલી ચર્ચાઓ જોવા મળી. સહભાગીઓએ સ્થિતિસ્થાપક ઈન્ફ્રાસ્ટ્રક્ચર માટે સંભવિત ધિરાણ મોડલ, નીતિ માળખા અને સિદ્ધાંતોની શોધ કરી.
દિવસની શરૂઆત ડિઝાસ્ટર રેઝિલિયન્ટ ઈન્ફ્રાસ્ટ્રક્ચર પરના એક સાઈડ ઈવેન્ટથી થઈ હતી, જે કોએલિશન ફોર ડિઝાસ્ટર રેઝિલિયન્ટ ઈન્ફ્રાસ્ટ્રક્ચર  અને યુનાઈટેડ નેશન્સ ડેવલપમેન્ટ પ્રોગ્રામ  દ્વારા સહ-આયોજિત કરવામાં આવી હતી. સેક્રેટરી જનરલના વિશેષ પ્રતિનિધિ, શ્રીમતી મામી મિઝુટોરીએ UNDRRએ આપત્તિ-સ્થિતિસ્થાપક ઈન્ફ્રાસ્ટ્રક્ચર તરફ અપનાવેલા અભિગમ વિશે વિગતવાર જણાવ્યું, જેમાં સ્થિતિસ્થાપક ઈન્ફ્રાસ્ટ્રક્ચર માટે નીતિ માળખું અને સિદ્ધાંતો, અને નબળાઈઓને સમજવા અને રાષ્ટ્રોની ક્ષમતાઓનો સામનો કરવાનો સમાવેશ થાય છે. ઇન્ટરનેશનલ એનર્જી એજન્સીના શ્રી કિરન મેકનામારાએ પણ હાઇડ્રો-પાવર સેક્ટરમાં આબોહવાની અસરો વિશે વાત કરી હતી અને ભારપૂર્વક જણાવ્યું હતું કે જો સમયસર સ્થિતિસ્થાપકતા અપનાવવામાં નહીં આવે, તો હાઇડ્રોપાવરને નુકસાન થઈ શકે છે.
ડીઆરઆર વર્કિંગ ગ્રૂપ માટે જી20ના ડિરેક્ટર, સુશ્રી મૃણાલિની શ્રીવાસ્તવે, સ્થિતિસ્થાપક અને ટકાઉ સમુદાયો બનાવવા માટે આપત્તિ જોખમ ઘટાડવા માટે સેન્ડાઈ ફ્રેમવર્કના નિર્ણાયક મહત્વ પર પ્રકાશ પાડ્યો. તેણીએ ભારપૂર્વક જણાવ્યું હતું કે આપત્તિ-સ્થિતિસ્થાપક માળખામાં રોકાણ કરવું અને આપત્તિ જોખમ ઘટાડવા માટે સક્રિય અભિગમ અપનાવવાથી કુદરતી આફતોની અસરને નોંધપાત્ર રીતે ઘટાડી શકાય છે.
આપત્તિ જોખમ ઘટાડવાના પ્રયાસો પ્રત્યે ભારતની મજબૂત પ્રતિબદ્ધતા G20 DRR કાર્યકારી જૂથની બેઠકના આયોજન દ્વારા દર્શાવવામાં આવી હતી. ડીઆરઆર માટે ડિઝાસ્ટર રેઝિલિયન્ટ ઇન્ફ્રાસ્ટ્રક્ચર અને ફાઇનાન્સિંગ પરની ચર્ચાઓએ નબળા સમુદાયો પર આપત્તિની અસરને ઘટાડવા માટે રોકાણમાં વધારો અને નવીન ધિરાણ પદ્ધતિની જરૂરિયાત પર પ્રકાશ પાડ્યો. વર્કિંગ ગ્રૂપની બેઠકે G20 દેશોને શ્રેષ્ઠ પ્રયાસો શેર કરવા, પડકારોની ચર્ચા કરવા, DRR લક્ષ્યો માટે સેન્ડાઈ ફ્રેમવર્ક હાંસલ કરવા તરફ અને સહયોગ કરવાની તકો ઓળખવા સક્ષમ બનાવ્યા છે. ડિઝાસ્ટર રેઝિલિયન્ટ ઈન્ફ્રાસ્ટ્રક્ચર અને DRR માટે ધિરાણ પરની ચર્ચાઓએ નબળા સમુદાયો પર આપત્તિઓની અસર ઘટાડવા માટે રોકાણમાં વધારો અને નવીન ધિરાણ પદ્ધતિની જરૂરિયાત પર પ્રકાશ પાડ્યો છે.
G20 DRR વર્કિંગ ગ્રૂપ વૈશ્વિક ડિઝાસ્ટર રિસ્ક રિડક્શન એજન્ડાને આગળ વધારવા અને વિશ્વભરના સમુદાયોની સ્થિતિસ્થાપકતાને પ્રોત્સાહન આપવા માટે મુખ્ય ભૂમિકા ભજવવાનું ચાલુ રાખશે.
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
પ્રધાનમંત્રીનું કાર્યાલય
પ્રધાનમંત્રીએ શ્રી બી. એસ. બોમ્માઇને કર્ણાટકના મુખ્યમંત્રી પદના શપથ લેવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ કર્ણાટકના મુખ્યમંત્રી તરીકે શપથ ગ્રહણ કરવા બદલ શ્રી બી. એસ. બોમ્માઇજીને અભિનંદન પાઠવ્યા છે.
એક ટ્વીટમાં પ્રધાનમંત્રીએ કહ્યું કે, "શ્રી @BSBommai Jiને કર્ણાટકના મુખ્યમંત્રી પદના શપથ લેવા બદલ અભિનંદન. તેઓ તેમની સાથે સમૃધ્ધ વૈધાનિક અને વહીવટી અનુભવ લાવે છે. મને વિશ્વાસ છે કે તેઓ રાજ્યમાં અમારી સરકાર દ્વારા કરવામાં આવેલા અસાધારણ કાર્યને ધ્યાનમાં રાખશે. "ફળદાયી કાર્યકાળ માટે શુભેચ્છાઓ."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સ્વતંત્રતા દિવસ પર સૌને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સ્વતંત્રતા દિવસ નિમિત્તે નાગરિકોને શુભેચ્છા પાઠવી છે. તેમણે અમૃતકાળ દરમિયાન ભારતને વિકસિત રાષ્ટ્ર બનાવવાના સંકલ્પને મજબૂત બનાવવા હાકલ કરી હતી.
પ્રધાનમંત્રીએ ટ્વીટ કર્યું:
"આપ સૌને સ્વતંત્રતા દિવસની ખૂબ ખૂબ શુભેચ્છાઓ. આવો, આ ઐતિહાસિક અવસર પર, અમૃતકાળમાં વિકસિત ભારતના સંકલ્પને મજબૂત કરીએ. જય હિંદ!
સ્વતંત્રતા દિવસની હાર્દિક શુભકામનાઓ. આપણે આપણા મહાન સ્વાતંત્ર્ય સેનાનીઓને શ્રદ્ધાંજલિ આપીએ છીએ અને તેમના વિઝનને સાકાર કરવાની આપણી પ્રતિબદ્ધતાની પુનઃપુષ્ટિ કરીએ છીએ. જય હિંદ!"
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી અને સ્વીડનનાં પ્રધાનમંત્રી વચ્ચે ટેલીફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે સ્વીડનનાં પ્રધાનમંત્રી મહામહિમ સ્ટિફન લોફવેન સાથે ટેલીફોન પર વાત કરી હતી.
બંને નેતાઓએ કોવિડ-19 મહામારી પર ચર્ચા કરી હતી તથા આરોગ્ય અને આર્થિક અસરોને નિયંત્રણમાં લેવા માટે તેમના દેશોમાં લેવામાં આવેલા પગલાં વિશે એકબીજાને જાણકારી આપી હતી.
બંને નેતાઓ ભારત અને સ્વીડનનાં સંશોધકો અને વિજ્ઞાનીઓ વચ્ચે જોડાણ અને ડેટાની વહેંચણીની સંભવિતતા પર સંમત થયા હતા, જે કોવિડ-19 સામે આંતરરાષ્ટ્રીય પ્રયાસોમાં મદદરૂપ પણ થશે.
બંને નેતાઓએ હાલ ચાલુ પ્રવાસન સંબંધિત નિયંત્રણોને કારણે બંને દેશોમાં ફસાઈ ગયેલા એકબીજાનાં નાગરિકોને જરૂરી સુવિધા પૂરી પાડવા અને સહાય કરવાની ખાતરી આપી હતી.
તેઓ કોવિડ-19 સામે લડવા માટે તબીબી પુરવઠાની મહત્તમ ઉપલબ્ધતા કરવા માટે તેમના અધિકારીઓ સંપર્કમાં રહેશે એ બાબતે પણ સંમત થયા હતા.
(
પ્રધાનમંત્રીનું કાર્યાલય
પ્રધાનમંત્રીએ ગુરુપૂર્ણિમાના અવસરે દેશવાસીઓને શુભકામનાઓ આપી
પ્રધાનમંત્રી શ્રી નરેન્દ્રમોદીએ ગુરુપૂર્ણિમાના અવસરે શુભકામનાઓ આપતા કહ્યું હતું કે " દેશવાસીઓને ગુરુપૂર્ણિમાની ખુબ શુભકામનાઓ. જીવનને સાર્થક બનાવનાર ગુરુઓ પ્રત્યે સમ્માન પ્રગટ કરવાનો આજે વિશેષ દિવસ છે. આ અવસર પર બધા જ ગુરુજનોને મારા સાદર નમન."
GP/DS
(
મંત્રીમંડળ
મંત્રીમંડળે ભારત અને માલદીવ વચ્ચે હસ્તાક્ષર કરવામાં આવેલી વિઝા વ્યવસ્થાની સુવિધા પરની સમજૂતીને પૂર્વવર્તી અસરથી મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને માલદીવ્સ વચ્ચે વિઝા વ્યવસ્થાની સુવિધા પરની સમજૂતી કરારને પૂર્વવર્તી અસરથી મંજૂરી આપી દીધી છે. આ કરાર પર ડિસેમ્બર 2018ના રોજ હસ્તાક્ષર કરવામાં આવ્યા હતા.
માલદીવના રાષ્ટ્રપતિની ભારતની સત્તાવાર મુલાકાત દરમિયાન હસ્તાક્ષર કરવામાં આવેલ વિઝા સુવિધા કરારનો ઉદ્દેશ્ય બંને દેશો વચ્ચે લોકોનો લોકો સાથેનો સંબંધ વધુ મજબૂત અને ઊંડો કરવાનો છે જેથી કરીને માલદીવ અને ભારતનાં લોકો માટે પ્રવાસન, મેડિકલ સારવાર, શિક્ષણ અને સાથે-સાથે ઉદ્યોગ અને રોજગાર માટે એકબીજાના દેશોની મુસાફરી કરવાનું સરળ બનાવી શકાય. આ કરાર પ્રવાસન, મેડિકલ અને મર્યાદિત વેપારી ઉદ્દેશ્યો માટે 90 દિવસના વિઝા મુક્ત મુસાફરીની પરવાનગી આપે છે. આ ઉપરાંત મેડિકલ વિઝામાં અને સાથે-સાથે વિદ્યાર્થીઓના વાલીઓ અને એકબીજાના દેશમાં રોજગારી શોધી રહેલા લોકો માટે તે આ પ્રકારના વિઝા મુક્ત પ્રવેશને સુગમ કરી આપે છે.
પૂર્વભૂમિકા:
ભારત અને માલદીવ લાંબા સમયની અને પારંપરિક મિત્રતા ધરાવે છે. લોકોથી લોકો વચ્ચેનો ઘનિષ્ઠ સંબંધ ભારત અને માલદીવ વચ્ચેના ખાસ દ્વિપક્ષીય સંબંધના મજબૂત પાયાને તૈયાર કરે છે કે જેણે નવા ચૂંટાયેલા માલદીવના રાષ્ટ્રપતિ શ્રીમાન ઈબ્રાહિમ મોહમ્મદ સોલિહના સત્કાર સમારંભ પ્રસંગે પ્રધાનમંત્રી નરેન્દ્ર મોદીની નવેમ્બર 2018ની માલેની મુલાકાત દરમિયાન અને ત્યારબાદ ડિસેમ્બર 2018માં માલદીવના રાષ્ટ્રપતિની ભારત મુલાકાત દરમિયાન સકારાત્મક ગતિ પકડી હતી.
NP/J.Khunt/GP/RP
(Visitor Counter : 127
પ્રધાનમંત્રીનું કાર્યાલય
પ્રધાનમંત્રીએ તેમના જન્મદિવસ પર શુભેચ્છાઓ શેર કરનારી દરેક વ્યક્તિનો આભાર માન્યો
પ્રધાનમંત્રી શ્રી નરેન્દ્ર મોદીએ દરેક વ્યક્તિનો આભાર માન્યો જેમણે તેમના જન્મદિવસ પર તેમને શુભેચ્છાઓ શેર કરી છે. સમગ્ર ભારત અને વિશ્વમાંથી આજે જે શુભેચ્છાઓ મળી રહી છે તેનાથી તેઓ ખૂબ જ પ્રભાવિત થયા છે.
એક X પોસ્ટમાં, પ્રધાનમંત્રીએ કહ્યું;
“આજે સમગ્ર ભારત અને વિશ્વમાંથી મળેલી શુભેચ્છાઓથી ખૂબજ ભાવુક થયો છું. હું દરેક વ્યક્તિનો આભાર માનું છું જેમણે તેમની શુભેચ્છાઓ શેર કરી છે.
આ દિવસે ઘણા લોકોને નિઃસ્વાર્થ સામાજિક કાર્યમાં જોડાતાં જોઈને અભિભૂત થઈ ગયો. દરેક હાવભાવ વિશેષ હોય છે અને આપણી સામૂહિક ભાવનાને મજબૂત બનાવે છે.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસનું ભારણ ઘટીને 3 લાખથી નીચે નોંધાયું; 163 દિવસમાં સૌથી ઓછી કેસ સંખ્યા
કુલ નોંધાયેલા પોઝિટીવ કેસમાંથી માત્ર 3% કરતાં ઓછા સક્રિય કેસ રહ્યાં
દૈનિક ધોરણે 20,000થી ઓછા નવા કેસ નોંધાયા જે 173 દિવસમાં સૌથી નીચો આંકડો
વૈશ્વિક મહામારી સામેની જંગમાં ભારતે આજે ઘણી સીમાચિહ્નરૂપ સિદ્ધિઓ નોંધાવી છે.
ભારતમાં આજે સક્રિય કેસનું ભારણ ઘટીને 3 લાખ કરતાં ઓછું  થઇ ગયું છે. દેશમાં કુલ નોંધાયેલા પોઝિટીવ કેસમાંથી સક્રિેય કેસની સંખ્યાની ટકાવારી પણ ઘટીને 3%થી નીચે એટલે કે 2.90% નોંધાઇ છે. 163 દિવસ પછી આ સૌથી ઓછો આંકડો નોંધાયો છે. અગાઉ, 12 જુલાઇ 2020ના રોજ કુલ સક્રિય કેસની સંખ્યા 2,92,258 હતી.
છેલ્લા 24 કલાકમાં કુલ સક્રિય કેસની સંખ્યામાં પણ 11,121 દર્દીઓનો ચોખ્ખો ઘટાડો નોંધાયો છે.
ભારતે દૈનિક ધોરણે નોંધાતા નવા પોઝિટીવ કેસમાં પણ સૌથી ઓછા આંકડાનું નવું સ્તર નોંધાવ્યું છે. 173 દિવસ પછી છેલ્લા 24 કલાકમાં દેશમાં દૈનિક ધોરણે નવા નોંધાયેલા કેસની સંખ્યા 20,000 કરતાં ઓછી  નોંધાઇ છે. અગાઉ, 2 જુલાઇ 2020ના રોજ નવા ઉમેરાયેલા પોઝિટીવ કેસની સંખ્યા 19,148 નોંધાઇ હતી.
ભારતમાં પ્રત્યેક દસ લાખની વસ્તીએ સક્રિય કેસની સંખ્યામાં દુનિયામાં સૌથી ઓછા  પૈકી એક છે. USA, ઇટાલી, બ્રાઝિલ, તુર્કી અને રશિયા જેવા દેશોમાં આ આંકડો ઘણો વધારે છે.
દેશમાં કુલ સાજા થયેલા દર્દીઓની સંખ્યા 96 લાખ કરતાં વધારે  થઇ ગઇ છે જેના પરિણામે દેશનો સરેરાશ સાજા થવાનો દર વધીને 95.65% થઇ ગયો છે. સાજા થયેલા દર્દીઓ અને સક્રિય દર્દીઓ વચ્ચેનો તફાવત પણ સતત વધી રહ્યો છે જે હાલમાં 93,43,969 છે.
છેલ્લા 24 કલાકમાં નવા સાજા થયેલા દર્દીઓની સંખ્યા 30,376 નોંધાઇ છે. નવા સાજા થતા દર્દીઓની સંખ્યા છેલ્લા 25 દિવસથી નવા સંક્રમિત થતા દર્દીઓ કરતાં વધારે નોંધાઇ રહી છે.
દૈનિક ધોરણે મોટી સંખ્યામાં પરીક્ષણો અને નવા કેસના ઉમેરામાં સતત ઘટાડાની સાથે-સાથે નવા સાજા થતા દર્દીઓની સંખ્યાનું ઊંચુ સ્તર જળવાઇ રહ્યું હોવાથી મૃત્યુદરમાં પણ એકધારો ઘટાડો નોંધાઇ રહ્યો છે.
નવા સાજા થયેલા કુલ દર્દીઓમાંથી 75.31% દર્દીઓ 10 રાજ્યો/કેન્દ્રશાસિત પ્રદેશોમાંથી છે.
મહારાષ્ટ્રમાં એક દિવસમાં સૌથી વધુ 6,053 દર્દીઓ સાજા થાય છે, જે દેશમાં સૌથી વધુ આંકડો છે. ત્યારબાદ કેરળમાં 4,494 અને પશ્ચિમ બંગાળમાં 2,342 નવા દર્દીઓ એક જ દિવસમાં સાજા થયા છે.
નવા સંક્રમિત થયેલા દર્દીઓમાંથી 75.69% દર્દીઓ 10 રાજ્યો અને કેન્દ્રશાસિત પ્રદેશોમાંથી નોંધાયા છે.
કેરળમાં છેલ્લા 24 કલાકમાં દૈનિક ધોરણે સૌથી વધુ 3,423 દર્દીઓ પોઝિટીવ હોવાનું નોંધાયું છે. ગઇકાલે મહારાષ્ટ્રમાં એક દિવસમાં 2,834 નવા દર્દીઓ જ્યારે પશ્ચિમ બંગાળમાં 1,515 નવા દર્દીઓ સંક્રમિત થયા હોવાનું નોંધાયું છે.
છેલ્લા 24 કલાકમાં દેશમાં મૃત્યુ પામેલા કુલ 301 દર્દીઓમાંથી 76.74% મૃત્યુ દસ રાજ્યો/કેન્દ્રશાસિત પ્રદેશોમાં નોંધાયા છે.
નવા નોંધાયેલા મૃત્યુમાંથી મહારાષ્ટ્રમાં સૌથી વધુ 18.27% દર્દીઓ એટલે કે 55 વ્યક્તિનાં મૃત્યુ થયા છે. ત્યારબાદ, સૌથી વધુ મૃત્યુઆંકમાં પશ્ચિમ બંગાળ અને કેરળમાં અનુક્રમે વધુ 41 અને 27 દર્દીઓનાં મૃત્યુ નોંધાયા છે.
SD/GP/BT
(
PIB Headquarters
સુરતમાં વસ્તુ અને સેવા કરની ચોરી પકડાઇ
ડીજીજીઆઇ, ક્ષેત્રીય એકમ, સુરતના અધિકારીઓના ધ્યાન પર આવેલ કે તૈયાર કાપડ ડ્રેસ સામગ્રીની વેચાણ પ્રવૃતિ સાથે સંકળાયેલા મેસર્સ તનિષ્ક ફેશન, 3086-87-88, રાધા રમન ટેક્સટાઇલ માર્કેટ સરોલી અને મેસર્સ રિદ્ધી-સિદ્ધિ ફેશન, 736, નવી ટેક્સટાઇલ માર્કેટ, નવાબવાડી, સુરત યોગ્ય જીએસટીની ચૂકવણી કર્યા વગર કેટલાક માલ-સામાનનું વેચાણ કરી રહ્યાં છે. ઉપરોક્ત બાતમીના આધારે ડીજીજીઆઇ, ક્ષેત્રીય એકમ, સુરતે 25.09.2019ના રોજ સુરત શહેરમાં આવેલી આ પેઢીઓના ત્રણ સ્થળો પર તપાસ હાથ ધરી હતી. તપાસ દરમિયાન જાણવા મળ્યું હતુ કે ઉપરોક્ત જણાવેલી પેઢીઓ વાસ્તવિક સપ્લાયના સમાંતર ઇનવોઇસ ઉભા કરીને કરપાત્ર માલ-સામાનના ચોરીછૂપી નિકાલમાં સંડોવાયેલી છે અને આ રીતે પ્રક્રિયામાં જીએસટીની ચૂકવણી ટાળી રહ્યાં છે. પ્રાથમિક અંદાજ અનુસાર, આ રીતે જીએસટીની ચૂકવણી વગર અને યોગ્ય જીએસટી વગર આ રીતે વેચેલા કરપાત્ર માલ-સામાનનું મૂલ્ય પાંચ કરોડ રૂપિયાથી વધુ નિર્ધારિત કરવામાં આવ્યું છે. કરદાતાઓએ સ્વૈચ્છિક રીતે જીએસટીની જવાબદારી સ્વીકારી છે અને બાકીની રકમ ટૂંક સમયમાં ચૂકવવાના વચન સાથે ઘટનાસ્થળ પર આંશિક ચૂકવણી કરેલ છે. આ કેસમાં વધુ તપાસ ચાલુ છે. આ માહિતી ડીજીજીઆઇ, સુરત દ્વારા પ્રસિદ્ધ એક અખબારી યાદી દ્વારા આપવામાં આવેલ છે.
NP/RP
(Visitor Counter : 163